cyanic-selkie/wikianc huggingface dataset:
বিভিন্ন ধর্ম ও বিশ্বাসের তালিকা
বৌদ্ধ ধর্ম
right|thumb|[[গৌতম বুদ্ধ]] বৌদ্ধ ধর্ম বা ধর্ম (পালি ভাষায় ধম্ম) গৌতম বুদ্ধ কর্তৃক প্রচারিত একটি ধর্ম বিশ্বাস এবং জীবন দর্শন। আনুমানিক খ্রিস্টপূর্ব ষষ্ঠ শতাব্দিতে গৌতম বুদ্ধের জন্ম। বুদ্বের পরিনির্বাণের পরে ভারতীয় উপমহাদেশ সহ এশিয়ার বিভিন্ন অঞ্চলে বৌদ্ধ ধর্মের প্রসার হয়। বর্তমানে বৌদ্ধ ধর্ম দুটি প্রধান মতবাদে বিভক্ত। প্রধান অংশটি হচ্ছে হীনযান বা থেরবাদ (সংস্কৃত: স্থবিরবাদ)। দ্বিতীয়টি মহাযান নামে পরিচিত। বজ্রযান বা তান্ত্রিক মতবাদটি মহাযানের একটি অংশ। বাংলাদেশ, ভারত, শ্রীলঙ্কা, মায়ানমার, চীন, জাপান, থাইল্যান্ড, ভিয়েতনাম, ও কোরিয়াসহ পূর্ব ও দক্ষিণ-পূর্ব এশিয়ার অনেক দেশে এই ধর্মবিশ্বাসের অনুসারী রয়েছে। সবচেয়ে বেশি বৌদ্ধধর্মাবলম্বী বাস করেন চীনে। আক্ষরিক অর্থে "বুদ্ধ" বলতে একজন জ্ঞানপ্রাপ্ত, উদ্বোধিত, জ্ঞানী, জাগরিত মানুষকে বোঝায়। উপাসনার মাধ্যমে উদ্ভাসিত আধ্যাত্মিক উপলব্ধি এবং পরম জ্ঞানকে বোধি বলা হয় (যে অশ্বত্থ গাছের নিচে তপস্যা করতে করতে বুদ্ধদেব বুদ্ধত্ব লাভ করেছিলেন তার নাম এখন বোধি বৃক্ষ)। সেই অর্থে যে কোনও মানুষই বোধপ্রাপ্ত, উদ্বোধিত এবং জাগরিত হতে পারে। সিদ্ধার্থ গৌতম এইকালের এমনই একজন "বুদ্ধ"। আর যে ব্যক্তি এই বোধি জ্ঞান লাভ বা ধারণ করেন তাকে বলা হয় বোধিসত্ত্ব। বোধিসত্ত্ব জন্মের সর্বশেষ জন্ম হল বুদ্ধত্ব লাভের জন্য জন্ম। জাতকে, বুদ্ধ বোধিসত্ত্ব হিসেবে ৫৪৮ (মতান্তরে ৫৪৯) বার বিভিন্ন কূলে (বংশে) জন্ম নেবার আগে উল্লেখ আছে। তিনি তার আগের জন্মগুলোতে প্রচুর ভালো বা পুণ্যের কাজ করেছিলেন বিধায় সর্বশেষ জন্মে বুদ্ধ হবার জন্য জন্ম গ্রহণ করেন। বুদ্ধত্ব লাভের ফলে তিনি এই দুঃখময় পৃথিবীতে আর জন্ম নেবেন না, এটাই ছিলো তার শেষ জন্ম। পরবর্তী বুদ্ধ জন্ম না নেওয়া পর্যন্ত পৃথিবীতে তার শাসন চলবে।
জৈন ধর্ম
thumb|[[মহাবীর]] জৈনধর্ম (সংস্কৃত: जैन धर्म) প্রাচীন ভারতে প্রবর্তিত একটি ধর্মমত। বর্তমানে বিশ্বের নানা দেশে এই ধর্মমতাবলম্বীদের দেখা যায়। জৈনধর্মের মূল বক্তব্য হল সকল জীবের প্রতি শান্তি ও অহিংসার পথ গ্রহণ। জৈন দর্শন ও ধর্মানুশীলনের মূল কথা হল দৈব চৈতন্যের আধ্যাত্মিক সোপানে স্বচেষ্টায় আত্মার উন্নতি। যে ব্যক্তি বা আত্মা অন্তরের শত্রুকে জয় করে সর্বোচ্চ অবস্থা প্রাপ্ত হন তাকে জিন (জিতেন্দ্রিয়) আখ্যা দেওয়া হয়। প্রাচীন ধর্মগ্রন্থগুলিতে জৈনধর্মকে শ্রমণ ধর্ম বা নির্গ্রন্থদের ধর্মও বলা হয়েছে। কথিত আছে, তীর্থঙ্কর নামে চব্বিশ জন মহাজ্ঞানী কৃচ্ছ্বসাধকের একটি ধারা পর্যায়ক্রমে জৈনধর্মকে পুনরুদ্ধার করেছিলেন। এঁদের মধ্যে ত্রাবিংশ তীর্থঙ্কর ছিলেন পার্শ্বনাথ (খ্রিষ্টপূর্ব নবম শতাব্দী) ও সর্বশেষ তীর্থঙ্কর ছিলেন মহাবীর (খ্রিষ্টপূর্ব ষষ্ঠ শতাব্দী)।    আধুনিক বিশ্বে জৈনধর্মাবলম্বীদের সংখ্যা তুলনামূলকভাবে অনেক কম হলেও এই ধর্ম বেশ প্রভাবশালী। ভারতে জৈন ধর্মবলম্বীদের সংখ্যা প্রায় ১০,২০০,০০০। এছাড়া উত্তর আমেরিকা, পশ্চিম ইউরোপ, দূরপ্রাচ্য, অস্ট্রেলিয়া ও বিশ্বের অন্যত্রও অভিবাসী জৈনদের দেখা মেলে। জৈনরা প্রাচীন শ্রমণ অর্থাৎ, কৃচ্ছ্বসাধনার ধর্মকে আজও বহন করে নিয়ে চলেছেন। ভারতের অপরাপর ধর্মমত, রাজনৈতিক ও অর্থনৈতিক ক্ষেত্রে তার প্রভাব বিশেষভাবে লক্ষিত হয়। শিক্ষাক্ষেত্রে বৃত্তিদানের একটি প্রাচীন প্রথা জৈনদের মধ্যে আজও বিদ্যমান; এবং ভারতে এই সম্প্রদায়ের সাক্ষরতার হার অত্যন্ত উচ্চ। শুধু তাই নয়, জৈন গ্রন্থাগারগুলি দেশের প্রাচীনতম গ্রন্থাগারও বটে।
শিখ ধর্ম
শিখধর্ম একটি একেশ্বরবাদী ধর্ম। খ্রিষ্টীয় পঞ্চদশ শতাব্দীতে পাঞ্জাব অঞ্চলে এই ধর্ম প্রবর্তিত হয়। এই ধর্মের মূল ভিত্তি গুরু নানক দেব ও তার উত্তরসূরি দশ জন শিখ গুরুর (পবিত্র ধর্মগ্রন্থ গুরু গ্রন্থ সাহিব এঁদের মধ্যে দশম জন বলে বিবেচিত হন) ধর্মোপদেশ। শিখধর্ম বিশ্বের পঞ্চম বৃহত্তম ধর্মীয় গোষ্ঠী। শিখ ধর্মমত ও দর্শন গুরমত (অর্থাৎ, গুরুর উপদেশ) নামেও পরিচিত। শিখধর্ম কথাটির উৎস নিহিত রয়েছে শিখ শব্দটির মধ্যে; যেটি সংস্কৃত মূলশব্দ শিষ্য বা শিক্ষা থেকে আগত।
শিখধর্মের প্রধান বক্তব্য হল ওয়াহেগুরু অর্থাৎ সর্বব্যাপী ঈশ্বরের প্রতীক এক ওঙ্কার-এর প্রতিভূ ওয়াহেগুরু-তে বিশ্বাস। এই ধর্ম ঈশ্বরের নাম ও বাণীর নিয়মবদ্ধ ও ব্যক্তিগত ধ্যানের মাধ্যমে মোক্ষলাভের কথা বলে। শিখধর্মের একটি বিশিষ্টতা হল এই যে, এই ধর্মে ঈশ্বরের অবতারতত্ত্ব স্বীকৃত নয়। বরং শিখেরা মনে করেন ঈশ্বরই এই ব্রহ্মাণ্ডের স্বরূপ। শিখেরা দশ জন শিখ গুরুর উপদেশ ও গুরু গ্রন্থ সাহিব নামক পবিত্র ধর্মগ্রন্থের অনুশাসন মেনে চলেন। উক্ত ধর্মগ্রন্থে দশ শিখ গুরুর ছয় জনের বাণী এবং নানান আর্থ-সামাজিক ও ধর্মীয় ব্যক্তিত্বদের বক্তব্য লিপিবদ্ধ রয়েছে। গুরু গোবিন্দ সিংহ এই গ্রন্থটিকে দশম গুরু বা খালসা পন্থের সর্বশেষ গুরু বলে ঘোষণা করে যান। পাঞ্জাবের ইতিহাস, সমাজ ও সংস্কৃতির সঙ্গে শিখধর্মের ঐতিহ্য ও শিক্ষা ওতোপ্রতোভাবে জড়িত। শিখধর্মের অনুগামীরা শিখ (অর্থাৎ, শিষ্য) নামে পরিচিত। সারা বিশ্বে শিখেদের সংখ্যা ২ কোটি ৬০ লক্ষের কাছাকাছি। শিখরা মূলত পাঞ্জাব ও ভারতের অন্যান্য রাজ্যে বাস করেন। অধুনা পাকিস্তানের পাঞ্জাব প্রদেশেও ভারত বিভাগের পূর্বে লক্ষাধিক শিখ বসবাস করতেন।
শাক্ত ধর্ম
শাক্তধর্মমতে, দেবী হলেন পরব্রহ্ম। তিনি এক এবং অদ্বিতীয়। অন্য সকল দেব ও দেবী তার রূপভেদমাত্র। দর্শন ও ধর্মানুশীলনের ক্ষেত্রে শাক্তধর্মের সঙ্গে শৈবধর্মের সাদৃশ্য লক্ষিত হয়। যদিও শাক্তরা কেবলমাত্র ব্রহ্মের শক্তিস্বরূপিণী নারীমূর্তিরই পূজা করে থাকেন। এই ধর্মে ব্রহ্মের পুরুষ রূপটি হল শিব। তবে তার স্থান শক্তির পরে এবং তার পূজা সাধারণত সহায়ক অনুষ্ঠান রূপে পালিত হয়ে থাকে।
প্রাগৈতিহাসিক যুগ থেকেই ভারতে শক্তিপূজা প্রচলিত। ২২,০০০ বছরেরও আগে ভারতের প্যালিওলিথিক জনবসতিতে প্রথম দেবীপূজার প্রমাণ পাওয়া যায়। পরবর্তীকালে সিন্ধু সভ্যতার যুগে এই সংস্কৃতি আরও উন্নত রূপে দেখা দেয়। বৈদিক যুগে শক্তিবাদ পূর্বমর্যাদা হারালেও পুনরায় ধ্রুপদী সংস্কৃত যুগে তার পুনরুজ্জীবন ও বিস্তার ঘটে। তাই মনে করা হয়, অনেক ক্ষেত্রেই "হিন্দু ঐতিহ্যের ইতিহাস নারী পুনর্জাগরণের ইতিহাস রূপে লক্ষিত হয়"।
শাক্তধর্মের ইতিহাস পর্যালোচনা করলে দেখা যায়, সংস্কৃত সাহিত্য ও হিন্দু দর্শনের একাধিক গুরুত্বপূর্ণ গ্রন্থকে অনুপ্রেরণা জুগিয়েছিল শক্তিবাদ। এমনকি আজও জনপ্রিয় হিন্দুধর্মের উপর এই মতবাদের প্রভাব অপরিসীম। ভারতীয় উপমহাদেশ ও তার বাইরেও বহু অঞ্চলে তান্ত্রিক ও অতান্ত্রিক পদ্ধতি সহ একাধিক পন্থায় শাক্ত ধর্মানুশীলন চলে। যদিও এই ধর্মের বৃহত্তম ও সর্বাধিক প্রচলিত উপসম্প্রদায় হল দক্ষিণ ভারতের শ্রীকুল (ত্রিপুরসুন্দরী বা শ্রী আরাধক সম্প্রদায়) এবং উত্তর ও পূর্ব ভারতের, বিশেষত বঙ্গদেশের কালীকুল (কালী আরাধক সম্প্রদায়)।
জরথুস্ত্রবাদ
জোরোয়াষ্টার (গ্রিক Ζωροάστρης, Zōroastrēs) বা জরথ্রুস্ট্রা (এভেস্টান: Zaraθuštra), অথবা জরথ্রুস্ট (ফার্সি ভাষায়: زرتشت ​), ছিলেন একজন প্রাচীন পারস্যীয় ধর্ম প্রচারক এবং জরথ্রুস্ট ধর্ম মতের প্রবর্তক। জরথ্রুস্ট এমন একটি ধর্ম, যা ছিল প্রাচীন ইরানের আকামেনিদ, পার্থিয়ান এবং সাসানিয়ান সাম্রাজ্যের জাতীয় ধর্ম; যা মূলত বর্তমানে আধুনিক ইরানের জরথ্রুস্ট সম্প্রদায় এবং ভারতের পার্সী সম্প্রদায় কর্তৃক পালিত হয়।
জরথুস্ত্র ধর্ম প্রাচীন আকামেনিদ সাম্রাজ্যের পূর্ব অঞ্চলে উৎপত্তি লাভ করে। দার্শনিক জেরোয়াষ্টার প্রাচীন ইরানি ঈশ্বর তত্ব সরল ভাবে ব্যাখ্যা করা শুরু করেন। তিনি ঈশ্বরের দুটি রূপের কথা বর্ণনা করে। ধর্ম প্রচারক জরথ্রুস্ট সাধারনভাবে স্বীকৃত একজন ঐতিহাসিক ব্যক্তিত্ব, কিন্তু তার সমসাময়িক কাল সম্পর্কে পরিষ্কারভাবে তেমন কিছুই জানা যায়না। অনেক পন্ডিতের মতানুসারে তিনি আনুমানিক ১২০০ খ্রীস্ট পূর্বাব্দ সময়ের একজন মানুষ, যিনি প্রাচীন ধর্মমত প্রবর্তকদের অন্যতম, যদিও অন্য অনেকের মতে তিনি ১৮০০ খ্রীস্ট পুর্বাব্দ হতে ৬ষ্ঠ খ্রীস্ট পূর্বাব্দ মধ্যবর্তী সময়ের একজন ধর্ম প্রচারক ছিলেন।
বাহাই ধর্ম
thumb|300px|সিট অফ দ্য [[ইউনিভার্সাল হাউস অফ জাস্টিস, বাহাইদের পরিচালনা পর্ষদ, হাইফা, ইসরাইল।]] বাহাই ধর্ম বা বাহাই বিশ্বাস হচ্ছে বাহাউল্লাহ কর্তৃক প্রতিষ্ঠিত একেশ্বরবাদী একটি ধর্ম বা বিশ্বাস। ঊনবিংশ শতাব্দীতে পারস্যে (বর্তমানে ইরান) এই ধর্মের উৎপত্তি। মূলত মানবজাতির আত্মিক ঐক্য হচ্ছে এই ধর্মের মূল ভিত্তি। বিশ্বে বর্তমানে ২০০-এর বেশি দেশ ও অঞ্চলে এই ধর্মের আনুমানিক প্রায় ৬০ লক্ষ অনুসারী রয়েছে।
বাহাই বিশ্বাস অনুসারে ধর্মীয় ইতিহাস স্বর্গীয় দূতদের ধারাবাহিক আগমণের মাধ্যমে ধাপে ধাপে সম্পন্ন হয়েছে। এইসব দূতদের প্রত্যেকে তাদের সময়কার মানুষদের সামর্থ্য ও সময় অনুসারে একটি ধর্ম প্রতিষ্ঠা করেছেন। এই সকল স্বর্গীয় দূতদের মাঝে আছেন ইব্রাহিম, গৌতম বুদ্ধ, যীশু, মুহাম্মাদ ও অন্যান্যরা। সেই সাথে খুব সাম্প্রতিককালে বাব ও বাহাউল্লাহ। বাহাই ধর্ম মতে এসকল দূতগণ প্রত্যেকেই তাদের পরবর্তী দূত আসার ব্যাপারে, ও তাদেরকে অনুসরণ করতে বলে গেছেন। এবং বাহাউল্লার জীবন ও শিক্ষার মাধ্যমে দূতগণের এই ধারা ও পূববর্তী ধর্মগ্রন্থগুলোর অঙ্গীকার সম্পূর্ণ হয়েছে। মানবতা সমষ্টিগত বিবর্তনের একটি প্রক্রিয়া হিসেবে ধরা হয়েছে, এবং বৈশ্বিক মাপকাঠিতে সার্বিকভাবে শান্তি, সুবিচার ও ঐক্য প্রতিষ্ঠাই হচ্ছে বর্তমান সময়ের প্রয়োজনীয়তা।
‘বাহাই’ (উচ্চারণ: bəˈhaɪ) শব্দটি একটি বিশেষণ হিসেবে বাহাই বিশ্বাস বা ধর্মকে নির্দেশ করতে বা বাহাউল্লার অনুসারীদের বোঝাতে ব্যবহৃত হয়। এটি উদ্ভূত হয়েছে আরবি বাহা’ থেকে, যার অর্থ ‘মহিমা’ বা ‘উজ্জলদীপ্তি’। ধর্মটিকে নির্দেশ করতে পূর্বে বাহাইজম বা বাহাইবাদ পরিভাষাটি ব্যবহৃত হলেও বর্তমানে ধর্মটির সঠিক নাম বাহাই বিশ্বাস।
ইয়াজিদি
ইয়াজিদি বা এজিদি হচ্ছে একটি কুর্দি নৃ-ধর্মীয় গোষ্ঠী, যাদের রীতিনীতির সাথে জরথুস্ত্র ধর্মমতের সাদৃশ্য রয়েছে। ইয়াজিদিগণ প্রধানত উত্তর ইরাকের নিনেভেহ প্রদেশে বসবাস করে। আমেরিকা। জর্জিয়া এবং সিরিয়াইয় উল্লেখযোগ্য সংখ্যক ইয়াজিদিদের সাক্ষাৎ মেলে। ১৯৯০ সালের দিকে ইয়াজিদিদের একটা অংশ ইউরোপে বিশেষ করে জার্মানীতে অভিবাসিত হয়। ইয়াজিদিগণ বিশ্বাস করেন, ঈশ্বর পৃথিবী সৃষ্টি করেছেন এবং তিনি সাতটি পবিত্র জিনিস বা ফেরেশতার মাঝে এটাকে স্থাপন করেছেন। এই সাতজনের প্রধান হচ্ছেন মেলেক তাউস, ময়ুর ফেরেশতা।
মানি ধর্ম
মানি ধর্ম (ইংরেজি: Manichaeism, ফার্সি ভাষায় آیین مانی আইনে মানি; চীনা: 摩尼教; pinyin: Móní Jiào) হচ্ছে পৃথিবীতে প্রচলিত অন্যতম একটি ধর্ম যা সাসানিয়ান শাসনামলে ইরানী ধর্মপ্রচারক মানি (২১৬-২৭৬ খ্রিষ্টাব্দ) প্রচার করেন। মানি ধর্মে একটি দ্বৈত মহাবিশ্বের শিক্ষা বর্ণিত হয়েছে যেখানে ভালো (আলোকময় বিশ্ব) এবং মন্দ (অন্ধকারময় পৃথিবী) এর মধ্যে সঙ্ঘাতের কথা। এখানে বলা হয়েছে পৃথিবী একসময় অন্ধকারাছন্ন হয়ে যাবে এবং পূণরায় আলোর পথে ফিরে আসবে।
আরামীয়-সিরীয় ভাষাভাষী অঞ্চলে মানি ধর্ম দ্রুত ছড়িয়ে পড়ে। তৃতীয় থেকে সপ্তম শতাব্দীর মধ্যে এটি পৃথিবীর অন্যতম প্রধান ধর্ম হিসেবে টিকে ছিলো। পূর্বে চীন এবং পশ্চিমে রোমান সাম্রাজ্য পর্যন্ত মানি ধর্মের প্রার্থনাগৃহ এবং ধর্মগ্রন্থ ছড়িয়ে পড়ে। পাশ্চাত্যের তুলনায় প্রাচ্যে মানি ধর্ম দীর্ঘদিন টিকে ছিলো। মানি ধর্মের মূল গ্রন্থসমূহ বিলীন হয়ে গেছে। এখন কিছু অনুবাদ এবং খন্ডিত পুঁথি পাওয়া যায়।
কনফুসীয় ধর্ম
thumbnail|250px|ওয়েনমিয়াও মন্দির, কনফুসিয় ধর্মের একটি মন্দির। কনফুসীয় ধর্ম চীনের একটি নৈতিক ও দার্শনিক বিশ্বাস ও ব্যবস্থা যা বিখ্যাত চৈনিক সাধু কনফুসিয়াসের শিক্ষার উপর ভিত্তি করে গড়ে উঠেছে। অর্থাৎ কনফুসিয়াস হলেন কনফুসীয় ধর্মের প্রতিষ্ঠাতা। এটি মূলত নৈতিকতা, সমাজ, রাজনীতি, দর্শন এবং ধর্মীয় বিশ্বাস ও চিন্তাধারাসমূহের সম্মিলনে সৃষ্ট একটি জটিল ব্যবস্থা যা একবিংশ শতাব্দী পর্যন্ত পূর্ব এশিয়ার সংস্কৃতি ও ইতিহাসে বিশেষ ভূমিকা পালন করেছে। অনেকের মতে এটি পূর্ব এশিয়ার দেশসমূহের রাষ্ট্র ধর্ম হিসেবে স্বীকৃত হতে পারে। কারণ এই দেশগুলোতে এখন কনফুসীয় আদর্শের বাস্তবায়নের উপর বিশেষ জোর দেয়া হচ্ছে।  কনফুসিয় মতবাদ একটি নৈতিক বিশ্বাস এএটাকে ধর্ম বলা হবে কিনা এই নিয়ে বিশেষজ্ঞদের মাঝে মতভেদ আছে। অনেক শিক্ষাবিদ কনফুসিয় মতবাদকে ধর্ম নয় বরং দর্শন হিসেবে মেনে নিয়েছেন। কনফুসিয় ধর্মের মূলকথা হচ্ছে মানবতাবাদ।
শিন্তো ধর্ম
শিন্তো ধর্ম জাপান ভূমিতে প্রচলিত একটি ধর্ম। এটাকে আচার ধর্ম বলা হয়। বিভিন্ন ধর্মীয় প্রথা এবং আচারের মাধ্যমে এই ধর্ম পালিত হয় যা বর্তমান এবং অতীতের মাঝে যোগসূত্র স্থাপন করেছে। জাপানী পুরাণ খ্রিস্টের জন্মের ৬৬০ বছর পূর্বে শিন্তো ধর্ম উৎপত্তি লাভ করে খ্রিষ্টীয় অষ্টম শতকে কোজিকি এবং নিহন শকি'র ঐতিহাসিক দলিলে শিন্তো আচারের কথা লিপিবদ্ধ আছে। শিন্তো শব্দের আভিধানিক অর্থ হচ্ছে দেবতার পথ। শিন্তো শব্দটি শিন্দো শব্দ থেকে এসেছে। শিন্ডো শব্দটির মূল খুঁজে পাওয়া যায় চীনা শব্দ শেন্ডো থেকে। শিন্তো শব্দটি দুটি শব্দ নিয়ে গঠিত। শিন অর্থ ইংরেজি স্পিরিট বা আধ্যাত্বিক শক্তি এবং তো অর্থ পথ।
শিন্তো জাপানের প্রধান ধর্ম। দেশটির ৮০% মানুষ বিভিন্ন ভাবে শিন্তো রীতিনীতি পালন করে কিন্তু জরীপে খুব অল্প সংখ্যক লোক নিজেদেরকে শিন্তো ধর্মানুসারী বলে পরিচয় দেয়।
তাওবাদ
তাওবাদ বা দাওবাদ চীনের একটি প্রাচীন ধর্মমত। প্রাচীন দার্শনিক কনফুসিয়াসের সমসাময়িক লাও জে এই তাও মতবাদ প্রচার করেন। তার মতবাদ কনফুসিয়াসের মতো জীবনবাদী ছিল না। তাকে আধ্যাত্মবাদী বা প্রকৃতিবাদী বলা চলে। চীনা জীবনধারায় এই মতবাদ এখনও বৌদ্ধ ও কনফুসীয়বাদের সঙ্গে মিশ্রিত হয়ে আছে। তাও শব্দের অর্থ পথ।
জেন ধর্ম
জেন (আক্ষরিকভাবে "বসতিপূর্ণ ধ্যান"; জাপানীজ: 座禅 ; সরলীকৃত চীনা: 坐禅 ; ঐতিহ্যবাহী চাইনিজ: 坐禪 ; পিনয়িন: zuò chán ; ওয়েড-জাইলস: tso-ch'an, উচ্চারিত [tswô ʈʂʰǎn]) একটি ধ্যানমূলক শৃঙ্খলা যা সাধারণত জেন বৌদ্ধ ঐতিহ্যের প্রাথমিক অনুশীলন। জাজানের সুনির্দিষ্ট অর্থ এবং পদ্ধতি স্কুল থেকে স্কুলে পরিবর্তিত হয়, তবে সাধারণভাবে এটি অস্তিত্বের প্রকৃতির অন্তর্দৃষ্টি হিসাবে বিবেচিত হতে পারে। জাপানি রেঞ্জজী স্কুলে, জাজেন সাধারণত কোয়ানদের অধ্যয়নের সাথে যুক্ত হয়। জাপানের সোটো স্কুল, অন্যদিকে, শুধুমাত্র খুব কমই জহেলে কোইস সংযোজন করে, এমন একটি পদ্ধতি পছন্দ করে যেখানে মনটির কোনও অবজেক্ট নেই, যা শিখানশ নামে পরিচিত।
ক্যাও দাই
ক্যাওদাই বা ক্যাও দাই মতবাদ (ভিয়েত্নামিজ: Đạo Cao Đài 道高臺, "মহা শক্তির পথ"; ) হচ্ছে একটি একেশ্বরবাদী ধর্ম। ১৯২৬ সালে দক্ষিণ ভিয়েতনামের তায় নিনহ শহরে এই ধর্মের আবির্ভাব হয়। এই ধর্মের পুরো নাম হচ্ছে দাই দাও তাম কাই ফো দো'("The Great Faith [for the] Third Universal Redemption"). ক্যাও দাই, আক্ষরিক অর্থে সর্বোচ্চ শাসক অথবা সর্বোচ্চ শক্তি হচ্ছেন উপাস্য দেবতা, যিনি এই পৃথিবী সৃষ্টি করেছেন, যাকে ক্যাও দাই অনুসারীরা উপাসনা করে। ক্যাও দাই অনুসারীরা পৃথিবী স্রষ্টাকে সংক্ষেপে দুক ক্যাও দাই বলে যার পুরো নাম ক্যাও দাই তিয়েন অং দাই বো তাত মা হা তাত। পৃথিবীর বিভিন্ন জায়গায় অবস্থিত ক্যাও দাই উপাসনালয়গুলো দেখতে একই রকম। আকৃতি এবং রঙের সাদৃশ্য খুঁজে পাওয়া যায়।
প্রাচীন মিশরীয় ধর্ম
প্রাচীন মিশরের ধর্মীয় বিশ্বাস মিশরীয় পুরাণে প্রতিফলিত হয়েছে। তিন হাজার বছরেরও কিছু বেশি সময় ধরে মিশরে পৌরানিক ধর্মীয় বিশ্বাস প্রচলিত ছিল। খ্রীষ্টপূর্ব তৃতীয় শতকে মিশর গ্রিক শাসকদের পদানত হলেও মিশরের পৌরানিক ধর্ম টিকে থাকে। পরবর্তীতে গ্রিক শাসকদের স্থানে রোমান শাসকগন এসে মিশর অধিকার করে নেন এবং সপ্তম শতক পর্যন্ত রোমানরাই মিশর শাসন করেন, এসময়ও পৌরানিক বিশ্বাস টিকে ছিল তবে গ্রিকো-রোমান ধর্মীয় বিশ্বাসের সংস্পর্ষে এসে কিছু পরিবর্তন সাধিত হয়। অবশেষে ৬৪৬ সালে আরব মুসলমানদের হাতে মিশরের শাসনভার চলে গেলে পৌরানিক ধর্ম বিলুপ্তির পথ ধরে।
প্রাচীন মিশরের ইতিহাস সাধারণত প্রাচীন সাম্রাজ্য, মধ্য সাম্রাজ্য এবং নতুন সাম্রাজ্য - এই তিনটি কালে বিভক্ত করে আলোচনা করা হয়। মিশরীয় সভ্যতার তিনটি স্বর্ণযুগকে এই তিনটি কালের মাধ্যমে প্রকাশ করা হয়। মিশরের সভ্যতা ও সংস্কৃতির পাশাপাশি তার পুরাণও বিবর্তিত হয়েছে এবং অনেক ক্ষেত্রেই পৌরানিক চরিত্রগুলোকে যুগ ভেদে বিভিন্ন ভূমিকায় দেখা যায়।
প্রাচীন সাম্রাজ্যে মিশরীয় পুরাণের দেব-দেবীগন ছিলেন অনেকটা আঞ্চলিক, অঞ্চল ভেদে বিভিন্ন দেব-দেবীর উপাসনা চলত। সেই হিসেবে প্রাচীন সাম্রাজ্যের দেবকূলকে পাঁচটি প্রধান দলে ভাগ করা যায়।
সামারিতান
সামারিতান হচ্ছে বর্তমান ইসরাইলের উত্তর প্রদেশে বসবাসকারী সেমেটিক সম্প্রদায়ের একটি সাম্প্রদায়িক শাখাবিশেষ। এ মতবাদটির ইহুদিবাদের সাথে ঘনিষ্ঠভাবে মিল রয়েছে। এটি বাইবেলের ওপর ভিত্তি করে গড়ে উঠা আধুনিক মতবাদ।
প্রাচীন গ্রিক ধর্ম
সবচেয়ে প্রাচীন ও শৈল্পিক ধর্ম হিসাবে ইউরোপে গ্রিক মিথ চালু ছিল । এ ধর্মের বিষয়বস্তু বর্তমানে রূপকথার গল্প হয়ে দাড়িয়েছে। বর্তমানে এর অনুসারী নেই বললেই চলে। গ্রিকদের লক্ষাধিক দেব-দেবী বিদ্যমান । তবে ধর্মটির প্রধান দেবতা হিসাবে জিউসকে ধরা হয়।
আজটেক ধর্ম
অ্যাজটেক ধর্ম একটি বিশ্বস্ত বাস্তবতা, জীবন এবং মৃত্যুর অস্তিত্বের জন্য আস্টেরিক / মেক্সিকোকে সাহায্য করে এমন একটি বিশ্বস্ত বিশ্বাস, রীতিনীতি এবং দেবদেবীর সমন্বয়ে গঠিত হয়েছিল। Aztecs একটি একাধিক-দেবতা মহাবিশ্বের বিশ্বাস, Aztec সমাজের বিভিন্ন দিকের উপর বিভিন্ন রাজত্ব উপর রাজত্ব করেন এবং Aztec নির্দিষ্ট চাহিদা সাড়া এবং বিভিন্ন দেবতাদের সঙ্গে, সঙ্গে। এই গঠন গভীরভাবে ব্যাপক মেসোআমেরিকান ঐতিহ্যের মধ্যে স্থায়ী ছিল, যেখানে মহাবিশ্ব, পৃথিবী এবং প্রকৃতির ধারণার উত্তর আমেরিকার দক্ষিণ তৃতীয় অঞ্চলে বেশিরভাগ প্রাগৈতিহাসিক সমাজে ভাগ করা হয়েছিল।
সাধারণভাবে, অ্যাজটেকরা পৃথিবীকে বিভক্ত করে বিরোধিতার একটি ধারাবাহিক বিভাজনের দ্বারা ভারসাম্য বজায় রেখেছিল, যেমন গরম ও ঠান্ডা, শুষ্ক ও ভিজা, দিন ও রাত, আলো এবং অন্ধকারের মত বাইনারি বিরোধী। মানুষের ভূমিকা যথাযথ অনুষ্ঠান এবং বলিদান অনুশীলন করে এই ভারসাম্য বজায় রাখা ছিল।আজটেকরা প্রকৃতি পূজা করতো। তাঁরা ভূমি, বৃষ্টি ও সূর্যকে দেবতা মনে করতো এবং দেবতাকে সন্তুষ্ট করতে নরবলি দেয়া অপরিহার্য মনে করতো। তাঁরা বিশ্বাস করতো সূর্যকে প্রতিদিন সন্তুষ্ট করতে না পারলে পরের দিন আর সূর্য উঠবে না। সাধারণত বলি হিসেবে যুদ্ধবন্দী ও দাসদের ব্যবহার করা হতো এবং আজটেক যাজকরাই এ কাজ সম্পন্ন করতো।
দীনেশ গুপ্ত
প্রাথমিক জীবন
বিপ্লবী দীনেশ গুপ্তের জন্ম হয় ১৯১১ সালের ৬ ডিসেম্বর (বাংলা ১৩১৮ সালের ২০ অগ্রহায়ণ) তদনীন্তন ঢাকা জেলার (অধুনা বাংলাদেশ রাষ্ট্রের মুন্সীগঞ্জ জেলা) যশোলঙে। তার পিতার নাম সতীশচন্দ্র গুপ্ত ও মায়ের নাম বিনোদিনী দেবী। দীনেশ গুপ্তের ডাকনাম ছিল নসু। চার ভাই ও চার বোনের মধ্যে দীনেশ ছিলেন পিতামাতার তৃতীয় সন্তান। সতীশচন্দ্র ছিলেন ডাক বিভাগের কর্মচারী। চাকরির সূত্রে তিনি কিছুকাল গৌরীপুরে অবস্থান করেন। গৌরীপুরের পাঠশালাতেই দীনেশের শিক্ষারম্ভ। পরে নয় বছর বয়সে ভর্তি হন ঢাকা কলেজিয়েট স্কুলে। প্রথম দিকে দীনেশ ঢাকার গ্যান্ডারিয়া অঞ্চলে দাদুর বাড়িতে বাস করতেন, পরে উয়াড়িতে পৈত্রিক বাসভবনে চলে আসেন। বাল্যকাল থেকেই দীনেশ ছিলেন নির্ভীক, বেপরোয়া ও বাগ্মী। এই সময় থেকেই তার মনে স্বদেশ চেতনা ও ব্রিটিশ বিরোধিতার আদর্শ সঞ্চারিত হয়েছিল।
বিপ্লবী জীবনের সূচনা
কৈশোরে দীনেশ বেঙ্গল ভলেন্টিয়ার্স (বিভি) নামে একটি গুপ্ত বিপ্লবী সংগঠনের সদস্য হন। ১৯২৬ সালে ঢাকা বোর্ড থেকে ম্যাট্রিক পরীক্ষায় উত্তীর্ণ হওয়ার পর তিনি মেদিনীপুরে কর্মরত তার বড়োদাদা যতীশচন্দ্র গুপ্তের কাছে বেড়াতে আসেন। এই সময় থেকেই মেদিনীপুর শহরে বিপ্লবী সংগঠন গড়ে তোলার সুপ্ত বাসনা তার মনে জাগে। কিন্তু দলের নির্দেশে সেবার তাকে ঢাকায় ফিরে আসতে হয়েছিল বলে তিনি মেদিনীপুরে বিশেষ কিছুই পরে উঠতে পারেননি।
১৯২৮ সালে তিনি ঢাকা কলেজ থেকে আইএসসি পরীক্ষা দেন। কিন্তু এই পরীক্ষায় তিনি কৃতকার্য হতে পারেননি। এরপর তিনি মেদিনীপুরে গিয়ে পড়াশোনা করার সিদ্ধান্ত নেন। দলের তরফ থেকে দীনেশকে মেদিনীপুরে বিভির শাখা স্থাপনের দায়িত্ব দেওয়া হয়। মেদিনীপুরে এসে দল সংগঠন ও সদস্য সংগ্রহের পাশাপাশি পড়াশোনাও চালিয়ে যান তিনি।
ঢাকা কলেজে পড়ার সময় ১৯২৮ সালে দীনেশ 'ভারতীয় জাতীয় কংগ্রেস'-এর কলকাতা সেশনের প্রাক্কালে নেতাজী সুভাষ চন্দ্র বোস সংগঠিত বেঙ্গল ভলান্টিয়ার্সে যোগদান করেন। শীঘ্রই বেঙ্গল ভলান্টিয়ার্স একটি সক্রিয় বিপ্লবী সংগঠনে পরিবর্তিত হয় এবং কুখ্যাত ব্রিটিশ পুলিশ অফিসারদেরকে হত্যা / নিশ্চিহ্ন করার পরিকল্পনা করে। স্থানীয় বিপ্লবীদের আগ্নেয়াস্ত্র চালনা শেখানোর জন্য দিনেশ গুপ্ত কিছু সময় মেদিনীপুরেও ছিলেন। তার প্রশিক্ষিত বিপ্লবীরা ডগলাস (Douglas), বার্জ (Burge) এবং পেডি (Peddy)-এই তিনজন জেলা ম্যাজিস্ট্রটকে পরপর হত্যা করেছিল।
রাইটার্স ভবনে হামলা
thumb|[[কলকাতার বিবাদীবাগে বিনয় বসু ও বাদল গুপ্তের সঙ্গে দীনেশ গুপ্তের প্রতিমূর্তি (ডানদিকে)]] সংগঠনটি জেলের ইন্সপেক্টর জেনারেল কর্নেল এনএস সিম্পসনকে টার্গেট করেছিল যে কিনা জেলখানার বন্দীদের উপর পাশবিক নির্যাতনের জন্য কুখ্যাত ছিল।এই বিপ্লবীরা সিদ্ধান্ত নিয়েছিলেন যে তারা শুধু সিম্পসনকে হত্যা করেই ক্ষান্ত হবেন না, বরং কলকাতার ডালহৌসি স্কোয়ারে অবস্থিত ব্রিটিশ শাসকদের সচিবালয় রাইটার্স ভবনে আক্রমণ করে ব্রিটিশ অফিস পাড়ায় ত্রাস সৃষ্টি করবেন। ১৯৩০ সালের ৮ই ডিসেম্বর দীনেশ তার দুই সঙ্গী বিনয় বসু এবং বাদল গুপ্তসহ ইউরোপীয় পোশাকে রাইটার্স বিল্ডিংয়ে প্রবেশ করেন এবং সিম্পসনকে গুলি করে হত্যা করেন। ব্রিটিশ পুলিশ গুলি শুরু করে। যার ফলশ্রুতিতে এই তিন তরুণ বিপ্লবীর সাথে পুলিশের একটি সংক্ষিপ্ত বন্দুকযুদ্ধ হয়। টোয়াইনাম (Twynum), প্রেন্টিস (Prentice) এবং নেলসন (Nelson)-এর মত অন্য কিছু অফিসার গোলাগুলিতে আহত হয়। পুলিশ দ্রুতই তাদেরকে পরাভূত করে ফেলে। কিন্তু এই তিনজনের গ্রেফতার হওয়ার কোনো ইচ্ছে ছিল না। বাদল গুপ্ত পটাশিয়াম সায়ানাইড খেয়ে নিয়েছিলেন, অন্যদিকে বিনয় এবং দীনেশ নিজেদের রিভলবার দিয়ে নিজেদেরকেই গুলি করেছিলেন। বিনয়কে হাসপাতালে নিয়ে যাওয়া হয়, যেখানে তিনি ১৯৩০ সালের ডিসেম্বরের ১৩ তারিখ মৃত্যুবরণ করেন।
বিচার এবং ফাঁসি
দীনেশ কোনোরকমে এ চরম আঘাত থেকে বেঁচে ওঠেন।তাকে বিচারের মুখোমুখি করা হয়েছিল এবং বিচারের রায় ছিল সরকারবিরোধী কর্মকাণ্ড এবং খুনের জন্য ফাঁসিতে ঝুলিয়ে মৃত্যু। ১৯৩১ সালের ৭ই জুলাই আলিপুর জেলে ফাঁসির দণ্ড কার্যকর করার সময় তার বয়স ছিল মাত্র ১৯ বছর।
গুরুত্ব
বাংলাসহ ভারতের অন্যান্য অংশে বিনয়, বাদল এবং দিনেশকে শহীদ হিসেবে সম্মান করা হয়। ভারত স্বাধীন হওয়ার পরে বিনয়-বাদল-দীনেশের নামানুসারে কলকাতার ডালহৌসি স্কয়ারের নাম পালটে রাখা হয় বি-বা-দী বাগ।
গমের ব্লাস্ট রোগ
গমের ব্লাস্ট রোগ (হুইট ব্লাস্ট রোগ) একটি ছত্রাকের সংক্রমণজনিত রোগ । । হুইট ব্লাস্ট রোগটি দক্ষিণ আমেরিকায় দেখা যায়। সম্প্রতি ভারত- বাংলাদেশেরের পশ্চিমবঙ্গের সীমান্ত অঞ্চলে  হুইট ব্লাস্ট রোগটি ছড়িয়ে পড়ে। ।
প্রতিকার
ছত্রাক ঘটিত এই রোগ অতি দ্রুত এক ক্ষেত থেকে অন্য ক্ষেতে ছড়িয়ে পড়ে। এর প্রতিকারের জন্য সুনির্দিষ্ট কোন ছত্রাকনাশক এখন প্রর্যন্ত আবিষ্কার হয়নি। । । সতর্কতামূলক ব্যবস্থা হিসাবে রোগ বা আটকাতে যেসব এলাকায় এ ছত্রাকের সংক্রমন হয়, তা আগুনে জ্বালিয়ে নষ্ট করে দেওয়া হয় যাতে আরো এলাকায় ছত্রাকের সংক্রমন  না হয়।
সংক্রমণজনিত ক্ষতি ও ক্ষতির পরিমান
এলাকা, ছত্রাকের প্রাজাতি ও ক্ষেত ভেদে ব্লাস্ট সংক্রমনে ক্ষয় ক্ষতি ভিন্ন ভিন্ন হয়। গড়ে ক্ষেতের ২৫ থেকে ৩০ শতাংশ গমের ক্ষয় ক্ষতি হয়। তবে কোন কোন ক্ষেতে ৯০ শতাংশ প্রর্যন্ত গমের ক্ষতির নজির আছে। ।
বাংলাদেশে গমের ব্লাস্ট রোগ
২০১৫-১৬ সালে দক্ষিণাঞ্চলের সাতটি জেলায় প্রথম গমের ব্লাস্ট রোগ দেখা দেয়। যশোর-মেহেরপুর থেকে শুরু করে বরিশাল-ভোলা পর্যন্ত এ রোগ ছড়ায়। এটা ঠেকানোর জন্য তখন এ্যাকশস প্ল্যান নেয়া হয় এবং সাময়িকভাবে গম চাষ নিরুৎসাহিত করা হয়। ধানের ব্লাস্ট ছত্রাকের সংক্রমনের সাথে গমের  ব্লাস্ট ছত্রাকের মধ্যে কিছুটা মিল থাকায় প্রথমে মনে করা হয়েছিল যে ধান থেকেই হয়তো এটা গমে ছড়িয়েছে। কিন্তু পরীক্ষা করে দেখা যায় যে দুটি দু ধরনের ছত্রাক। ।
শনাক্তকরণ
ছত্রাকের আক্রান্ত গম গাছের পাতা দেখে এই রোগ শনাক্তকরণ করা যায়। ছত্রাকের ডিএনএ সিকোয়েন্সিং করে প্রজাতি নির্নয় বা অন্য শস্যের ছত্রাকের সাথে জিন গত মিল-অমিল নির্নয় কিংবা ছত্রাকের উৎপত্তিস্থল নির্নয় করা যায়। ।
বিজমার্ক, নর্থ ডাকোটা
বিজমার্ক মার্কিন যুক্তরাষ্ট্রের নর্থ ডাকোটা অঙ্গরাজ্যের রাজধানী ও বার্লেই কাউন্টির সদর দপ্তর। এটি জনসংখ্যায় নর্থ ডাকোটার দ্বিতীয় বৃহত্তম শহর। ২০১৯ সালে এর প্রাক্কলিত জনসংখ্যা ৭৩,৫২৯। ২০১৯ সালে ফোর্বস একে যুক্তরাষ্ট্রের সপ্তম দ্রুত বর্ধনশীল ক্ষুদ্র শহর হিসেবে স্বীকৃতি দেয়।
১৮৭২ সালে মিসৌরি নদীর পূর্ব তীরে ইউরোপীয়-আমেরিকানরা বিজমার্ক শহর প্রতিষ্ঠা করেন। ডাকোটা ভূখণ্ড ১৮৮৯ সালে ইউনিয়নে অন্তর্ভুক্ত হওয়ার সময় থেকেই বিজমার্ক নর্থ ডাকোটা অঙ্গরাজ্যের রাজধানী। বিজমার্ক শহর নদীর যে পাড়ে অবস্থিত, তার উল্টো পাড়ে মেন্ডেন শহর অবস্থিত। বিজমার্ক ও মেন্ডেন শহর একত্রে বিজমার্ক-মেন্ডেন মেট্রোপলিটন এলাকা গঠন করে।
মধ্য-বিজমার্ক এলাকায় রাজ্য ক্যাপিটল ভবন অবস্থিত, যেটি শহরের উচ্চতম ভবন। রাজ্য সরকারে শহরের প্রায় ৪,৬০০ বাসিন্দা কাজ করে। এটি মধ্য-দক্ষিণ নর্থ ডাকোটার অর্থনৈতিক কার্যক্রমের কেন্দ্র।
ইতিহাস
১৮৭২ সালে ইউরোপীয় আমেরিকানরা "মিসৌরি ক্রসিং" এলাকায় বসতি স্থাপন করেন। বিখ্যাত অভিযাত্রী লুইস ও ক্লার্ক লুইজিয়ানা ক্রয়ের সময় মিসৌরি নদী অতিক্রম করেছিলেন। তাদের সম্মানার্থে জায়গাটির নাম হয় "মিসৌরি ক্রসিং।" উত্তরাঞ্চলের প্রশান্ত মহাসাগরীয় রেলসড়কের প্রধান প্রকৌশলী এডউইন ফেরি জনসনের নামানুসারে শহরটির নাম হয় এডউইনটন। এখানে রেলসড়কের নির্মাণকাজ শুরু হওয়ায় বিপুল পরিমাণে অভিবাসী আগমন করতে শুরু করে।
১৮৭৩ সালে জার্মান চ্যান্সেলর অটো ফন বিজমার্কের নামানুসারে শহরটির নাম হয় বিজমার্ক। এটি বিদেশি রাজনীতিকের নামে নামকরণ হওয়া যুক্তরাষ্ট্রের একমাত্র রাজ্য-রাজধানী। রেলসড়কের কর্মকর্তারা আশা করেছিলেন, এতে জার্মানি থেকে আগত অভিবাসী শ্রমিকরা যেমন রেলসড়ক নির্মাণকাজে অংশগ্রহণ করবে, তেমনি জার্মান বিনিয়োগ-ও বৃদ্ধি পাবে। নিকটবর্তী সাউথ ডাকোটার ব্ল্যাক পাহাড়ে সোনা আবিষ্কৃত হলে বিজমার্কের দ্রুত অর্থনৈতিক সমৃদ্ধি ঘটে। হাজারো খনিশ্রমিক এখানে আগমন করে। স্থানীয় লাকুটা আদিবাসীরা একে পবিত্র ভূমি বিবেচনা করত, যার দরুন খনিশ্রমিকদের আগমনকে তারা স্বাভাবিকভাবে নেয়নি। এর ফলে ইউরোপীয় ও আদিবাসী আমেরিকানদের মধ্যে সংঘাত উত্তরোত্তর বাড়তে থাকে। বিজমার্ক শহর সাউথ ডাকোটার স্বর্ণ পরিবহনের অন্যতম কেন্দ্র হয়ে ওঠে। ১৮৮৩ সালে এটি ডাকোটা ভূখণ্ডের রাজধানী হিসেবে স্বীকৃতি পায়। ১৮৮৯ সালে বিজমার্ককে সাউথ ডাকোটার রাজধানী ঘোষণা করা হয়।
ভূগোল
আদমশুমারি ব্যুরোর তথ্যানুযায়ী বিজমার্ক শহরের আয়তন ৩১.২৩ বর্গমাইল। এর ৩০.৮৫ বর্গমাইল স্থল ও ০.৩৮ বর্গমাইল জল।
১৯৫৩ সালে সেনাবাহিনীর প্রকৌশলী কর্পস মিসৌরি নদীর বন্যানিয়ন্ত্রণের জন্য এখানে গ্যারিসন বাঁধ নির্মিত হয়।
জলবায়ু
বিজমার্কের জলবায়ু আর্দ্র মহাদেশীয় ধরনের। এখানে চারটি ঋতু দেখা যায়। শীতকাল ঠাণ্ডা ও শুষ্ক, কিন্তু গ্রীষ্মকাল উষ্ণ ও আর্দ্র। গ্রীষ্মকাল ও বসন্তকালে প্রায়ই বজ্রপাত হয়।
জুলাই বিজমার্কের উষ্ণতম মাস। এ সময় গড় তাপমাত্রা থাকে ৭১ ডিগ্রি ফারেনহাইট। জানুয়ারি মাস শীতলতম- এসময় গড় তাপমাত্রা থাকে ১৩ ডিগ্রি ফারেনহাইট। মে থেকে সেপ্টেম্বর মাসে বিজমার্কে সর্বোচ্চ বৃষ্টিপাত হয়।
জনমিতি
২০১০ সালের আদমশুমারি অনুযায়ী বিজমার্কের জনসংখ্যা ৬১,২৭২। এখানে ১৫,৬২৪টি পরিবার বসবাস করে। জনসংখ্যার ঘনত্ব প্রতি বর্গকিলোমিটারে ৭৬৬.৮ জন। বাসিন্দাদের ৯২.৪% শ্বেতাঙ্গ, ০.৭% আফ্রিকান আমেরিকান, ৪.৫% আদিবাসী আমেরিকান ও ০.৬% এশীয়। বাসিন্দাদের ১.৩% হিস্পানিক অথবা লাতিনো।
শহরের পরিবারগুলোর গড় আয় ৫১,৪৭৭ ডলার। পুরুষদের গড় আয় ৩৩,৮০৪ ডলার ও নারীদের গড় আয় ২২,৬৪৭ ডলার। ৫.৭% পরিবার ও ৮.৪% বাসিন্দা দারিদ্র্যসীমার নিচে বসবাস করে।  এদের ৯.৫% এর বয়স ১৮ এর নিচে ও ৭.৪% এর বয়স ৬৫ এর সমান বা বেশি।
রিওতারো নাকামুরা
রিওতারো নাকামুরা (中村 亮太朗, Ryotaro Nakamura; জন্ম: ২৭ সেপ্টেম্বর ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।
প্রারম্ভিক জীবন
রিওতারো নাকামুরা ১৯৯৭ সালের ২৭শে সেপ্টেম্বর তারিখে জাপানের নিইগাতা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
অনিতা বসু
অনিতা বসু (১১ নভেম্বর ১৯৩২) ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের  একজন ব্যক্তিত্ব ও অগ্নিযুগের নারী বিপ্লবী।
জন্ম ও পরিবার
অনিতা বসু ১৯৩২ সালে ময়মনসিংহে জন্মগ্রহণ করেন। তার পিতার নাম অন্বিকাচরণ বসু। পৈতৃক নিবাস ঢাকা জেলার বিক্রমপুর। শিশুকাল থেকে সঙ্গীত ও নৃত্যশিল্পের অনুরাগী ছিলেন। বিপ্লবী বিনয় বসু ছিলেন তাদের পারিবারিক আত্মীয়।
রাজনৈতিক জীবন
১৯৪৬ সালে ম্যাট্রিক পাশ করেন। সে সময় চারিদিকে রাজনৈতিক উত্তেজনা ছিল। তখন থেকেই স্বদেশের প্রতি মনোযোগ দেন। তিনি পাড়ার মেয়েদের নিয়ে গঠন করেন 'স্বাতি স্বেচ্ছাসেবিকা বাহিনী'। বিপ্লবী জ্যোতিষ জোয়ার্দার ময়মনসিংহে 'আজাদ হিন্দ ভলেন্টিয়ার্সে কোর' তৈরী করলে তাতে যোগ দিয়ে তিনি 'ঝাঁসি-বাহিনীর' শাখার ভারপ্রাপ্ত হন। ফরওয়ার্ড ব্লক দলে যোগদান করেন।
অন্যান্য কর্ম
অনিতা বসু ১৯৫১ সালে বি.এ পাশ করেছিলেন। তিনি পরবর্তীকালে শরৎ চন্দ্র বসুর এস. আর. পি দলে যোগ দেন। নানা সমাজকল্যাণমূলক কাজের সাথে তার যোগ ছিল। সুভাষ সংস্কৃতি পরিষদ ও আজাদ হিন্দ এম্বুলেন্স সার্ভিসের সদস্যা ছিলেন।
ডোনাল্ড গ্লোভার
ডোনাল্ড ম্যাকিনলি গ্লোভার (জন্ম ২৫শে সেপ্টেম্বর, ১৯৮৩ ) একজন আমেরিকান অভিনেতা, লেখক, প্রযোজক, পরিচালক, কমেডিয়ান, র‍্যাপার, গায়ক এবং গীতিকার। তিনি চাইল্ডিশ গাম্বিনো নামে মঞ্চে গান পরিবেশন করেন এবং এমসিডিজে নামে ডিস্ক জকি হিসেবে কাজ করেন।
ডিরিক কমেডির সাথে তার কাজ করার জন্য তিনি প্রথমে সকলের দৃষ্টি আকর্ষণ করেন এবং টিনা ফেইসের সহায়তায় ২৩ বছর বয়সে এনবিসি কমেডি সিরিজ ৩০ রক এর লেখক হিসেবে নিযুক্ত হন। পরে তিনি এনবিসি সিটকম কমিউনিটিতে কমিউনিটি কলেজের শিক্ষার্থী ট্রয় বার্নস চরিত্রে অভিনয় করেন। তিনি বর্তমানে এফএক্স টেলিভিশনে প্রচারিত ধারাবাহিক আটলান্টায় অভিনয় করছেন এবং তিনি এর নির্মাতাও। তিনি স্পাইডার-ম্যান: হোমকামিং ছবিতে অ্যারন ডেভিস চরিত্রে অভিনয় করেন। আসন্ন শিরোনামহীন হান সলোর স্টার ওয়ার্স চলচ্চিত্রের তরুণ ল্যান্ডো ক্যালরিসিয়ান চরিত্রে অভিনয় করবেন। তিনি ডিজনির চলচ্চিত্র দ্য লায়ন কিং-এর পুনঃনির্মাণে সিম্বা চরিত্রের জন্য কণ্ঠ প্রদান করবেন।
নিজ থেকে মুক্তি দেওয়া বেশ কিছু অ্যালবাম এবং মিক্সড টেপ প্রকাশের পর গ্লোভার ২০১১ সালে গ্লাসনোট রেকর্ডসের সাথে চুক্তিবদ্ধ হন। তিনি ২০১১ সালে ১৫ নভেম্বর তার প্রথম অ্যালবাম ক্যাম্প প্রকাশ করেন, যা সাধারণত ইতিবাচক পর্যালোচনা লাভ করে। তার দ্বিতীয় স্টুডিও অ্যালবাম বিকজ দি ইন্টারনেট ২০১৩ সালের ১০ই ডিসেম্বর মুক্তি পায়। ২০১৫ সালে গ্লোভার দুটি গ্র্যামি পুরস্কারের জন্য মনোনীত হন, বিকজ দি ইন্টারনেট অ্যালবামের জন্য শ্রেষ্ঠ র‍্যাপ অ্যালবাম এবং তার একক গান "থ্রি থাউজেন্ড ফাইভ" গানের জন্য শ্রেষ্ঠ র‍্যাপ পরিবেশনা বিভাগে। গ্লোভারের তৃতীয় অ্যালবাম, "অ্যাওয়াকেন, মাই লাভ!", ডিসেম্বর ২, ২০১৬ মুক্তি পায়।
প্রারম্ভিক জীবন
গ্লোভার ক্যালিফোর্নিয়ার এডওয়ার্ডস এয়ার ফোর্স বেসে জন্মগ্রহণ করেন এবং জর্জিয়ার স্টোন মাউন্টেনে বেড়ে ওঠেন। তার মা, বেভারলি (জন্মনাম স্মিথ) একজন অবসরপ্রাপ্ত ডে কেয়ার প্রদানকারী এবং তার পিতা ডোনাল্ড সিনিয়র অবসরপ্রাপ্ত ডাকঘর কর্মী। তার পিতা-মাতা ১৪ বছর ধরে পিতামাতার পিতামাতার দায়িত্ব পালন করেন। গ্লোভার জেহোভার সাক্ষী হিসেবে বেড়ে ওঠেছেন। তিনি দিকাল্‌ব স্কুল অফ দি আর্টস-এ পড়াশুনা করেন এবং তাকে উচ্চ মাধ্যমিক বিদ্যালয়ের যুগপত্রে "সিম্পসনস-এর জন্য লিখতে" ভোট দেয়া হয়।
ভি. নারায়ণন
'''ভি. নারায়ণন''' হলেন একজন ভারতীয় রাজনীতিবিদ যিনি সর্বভারতীয় আন্না দ্রাবিড় মুনেত্র কড়গমের রাজনীতির সাথে যুক্ত। তিনি তামিলনাড়ু বিধানসভার একজন সদস্য
রাজনৈতিক জীবন
সপ্তদশ লোকসভা নির্বাচনে এইচ. ভাসান্থাকুমার সাংসদ হিসেবে নির্বাচিত হন। এর দরুন নাঙ্গুনেরি বিধানসভা কেন্দ্রে উপনির্বাচন প্রয়োজন হয়। উপনির্বাচনে ভি. নারায়ণন উপনির্বাচনে নাঙ্গুনেরি বিধানসভা কেন্দ্রের বিধায়ক হিসেবে নির্বাচিত হন।
টমাস এম কভার
টমাস এম কভার একজন ইনফর্মেশন থিওরিস্ট এবং স্ট্যানফোর্ড বিশ্ববিদ্যালয় এর তড়িৎ প্রকৌশল এবং পরিসংখ্যান এর অধ্যাপক ছিলেন।
জীবনী
কভার ম্যাসাচুসেট্‌স ইনস্টিটিউট অফ টেকনোলজি থেকে ১৯৬০ সালে পদার্থবিজ্ঞানে বিএস ডিগ্রি অর্জন করেন এবং স্ট্যানফোর্ড বিশ্ববিদ্যালয় থেকে তড়িৎ প্রকৌশলে ১৯৬১ সালে এমএস এবং ১৯৬৪ সালে পিএইচডি ডিগ্রি অর্জন করেন। কভার ১৯৬৪ সালে স্ট্যানফোর্ড বিশ্ববিদ্যালয় এর তড়িৎ প্রকৌশল বিভাগে সহকারী অধ্যাপক হিসেবে যোগদান করেন। তিনি ১৯৬৭ সালে সহযোগী অধ্যাপক পদে উন্নীত হন। ১৯৭১ সালে তড়িৎ প্রকৌশল ও পরিসংখ্যান বিভাগে যৌথভাবে সহযোগী অধ্যাপক নিযুক্ত হন এবং ১৯৭২ সালে পূর্ণ অধ্যাপক পদে উন্নীত হন। তিনি ১৯৮৮ থেকে ১৯৯৩ এবং ১৯৯৪ থেকে ১৯৯৬ সাল পর্যন্ত দুই দফায় তড়িৎ প্রকৌশল বিভাগের ইনফর্মেশন সিস্টেমস ল্যাবের পরিচালক হিসেবে দায়িত্ব পালন করেন। তিনি ১৯৭১-১৯৭২ সালে ম্যাসাচুসেট্‌স ইনস্টিটিউট অফ টেকনোলজি এর তড়িৎ প্রকৌশল বিভাগের ভিজিটিং সহযোগী অধ্যাপক হিসেবে কাজ করেন।
কৃষ্ণ চন্দ্রন
কৃষ্ণ চন্দ্রন (കൃഷ്ണചന്ദ്രൻ; জন্ম: ২৪ আগস্ট, ১৯৮৪) ভারতের কোলেনগদে এলাকায় জন্মগ্রহণকারী আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য কৃষ্ণ মূলতঃ ডানহাতি ব্যাটসম্যান।
অ্যান ব্লিদ
অ্যান মারি ব্লিদ (জন্ম ১৬ আগস্ট ১৯২৮) একজন অবসরপ্রাপ্ত মার্কিন অভিনেত্রী ও গায়িকা। তাকে প্রায়ই হলিউডের সঙ্গীতধর্মী চলচ্চিত্রে দেখা যায়, কিন্তু নাট্যধর্মী চলচ্চিত্রেও সফল ছিলেন। তিনি মাইকেল কার্টিজে মিলড্রেড পিয়ার্স (১৯৪৫) চলচ্চিত্রে ভেডা পিয়ার্স চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য ও ব্যবসাসফল চলচ্চিত্র হল কিলার ম্যাকয় (১৯৪৭) রেড ক্যানিয়ন (১৯৪৯), ক্যাটি ডিড ইট (১৯৫১), স্যালি অ্যান্ড সেন্ট অ্যান (১৯৫২), ও দ্য হেলেন মরগান স্টোরি (১৯৫৭)।
কৃষ্ণ চন্দ্রন
২ মে, ২০১৪ তারিখে আফগানিস্তানের বিপক্ষে তার একদিনের আন্তর্জাতিকে অভিষেক ঘটে। নভেম্বর, ২০১৪ তারিখ পর্যন্ত তিনি সর্বমোট তিনটি একদিনের আন্তর্জাতিকে অংশগ্রহণ করেছেন।
অ্যান ব্লিদ
তিনি হলিউডের স্বর্ণযুগের সর্বশেষ জীবিত তারকাদের একজন।
কর্মজীবন
ব্লিদ তার অভিনয় জীবন শুরুর সময়ে "Anne Blyth" নাম ব্যবহার করতেন, কিন্তু চলচ্চিত্র জীবন শুরুর সময়ে "Ann" নামে ফিরে যান। তিনি ১৯৪৪ সালে ডোনাল্ড ওকনর ও পেগি রায়ানের সাথে কিশোর-বয়সী সঙ্গীতধর্মী চলচ্চিত্র চিপ অফ দ্য ওল্ড ব্লক দিয়ে তার চলচ্চিত্র জীবন শুরু করেন।
তিনি ইউনিভার্সাল থেকে ধারে ওয়ার্নার ব্রাদার্সের মিলড্রেড পিয়ার্স (১৯৪৫) চলচ্চিত্রে জোন ক্রফোর্ডের অভিনীত চরিত্রের কন্যা ভেডা পিয়ার্স চরিত্রে অভিনয় করেন। মাইকেল কার্টিজ পরিচালিত এই চলচ্চিত্রে অভিনয়ের সময় তার বয়স ছিল মাত্র ১৬ বছর। তার নাট্যধর্মী কাজের জন্য তিনি বিপুল সমাদৃত হন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন, অন্যদিকে জোন ক্রফোর্ড শ্রেষ্ঠ অভিনেত্রী বিভাগে একাডেমি পুরস্কার অর্জন করেন।
ব্যক্তিগত জীবন
১৯৫৩ সালে ব্লিদ ধাত্রীবিদ জেমস ম্যাকনাল্টির সাথে বিবাহ বন্ধনে আবদ্ধ হন। ম্যাকনাল্টি সঙ্গীতশিল্পী ডেনিস ডের ভাই। ডে তাদের দুজনকে পরিচয় করিয়ে দিয়েছিলেন। কনেপক্ষে ছিলেন অভিনেত্রী জোন লেসলি, জেন উইদার্স ও বেটি লিন। এই দম্পতির পোপের নিকট থেকে বিশেষ অনুমোদন পেয়েছিলেন।
বিবাহের পর ব্লিদ তার সন্তানদের লালনপালন করার জন্য সাময়িক বিরতি নেন। তার সন্তানেরা হলেন টিমথি প্যাট্রিক (জ. ১০ জুন ১৯৫৪), মরিন অ্যান (জ. ১৪ ডিসেম্বর ১৯৫৫), ক্যাথলিন ম্যারি (জ. ২৩ ডিসেম্বর ১৯৫৭), টেরেন্স গ্র্যাডি (জ. ৯ ডিসেম্বর ১৯৬০), ও এইলিন অ্যালানা (জ. ১০ এপ্রিল ১৯৬৩)।
১৯৭৩ সালে তিনি ও ম্যাকনাল্টি দম্পতি টেরেন্স কার্ডিনাল কুকের সভাপতিত্বে এক আয়োজনে হলি সেপুলচ্রের সম্মানিত লেডি ও নাইট পদবীতে ভূষিত হন। ম্যাকনাল্টি ২০০৭ সালের ১৩ই মে ক্যালিফোর্নিয়ার লা জোলায় মৃত্যুবরণ করেন।
টাই অধ্যয়ন এবং গবেষণা প্রতিষ্ঠান
টাই অধ্যয়ন এবং গবেষণা প্রতিষ্ঠান আসামের শিবসাগর জেলার মরাণহাটে অবস্থিত তাই ভাষা শিক্ষণ এবং গবেষণা প্রতিষ্ঠান। ডিব্রুগড় বিশ্ববিদ্যালয়-এর অন্তর্ভুক্ত প্রতিষ্ঠানটি সম্পূর্ণ স্বায়ত্তশাসিত প্রতিষ্ঠান। প্রতিষ্ঠানটি টাই ভাষার একবছরের ডিপ্লোমা পাঠ্যক্রম এবং তিন মাসের তাই ভাষা বলার সার্টিফিকেট পাঠ্যক্রম দেয়। টাই অধ্যয়ন এবং গবেষণা প্রতিষ্ঠানটি ২০০১ সালে স্থাপন করা হয়েছিল।
প্রতি বছরে বহু বিদেশী বিদ্বান এবং টাই পণ্ডিত অস্ট্রেলিয়া, জার্মানী, জাপান, থাইল্যান্ড, চীন, মিয়ানমার ইত্যাদি দেশ থেকে উত্তর-পূর্ব ভারতে গবেষণার জন্য আসে। এই প্রতিষ্ঠানটি বিভিন্ন টাই পাণ্ডুলিপি ইত্যাদি সংরক্ষিত করে রেখেছে। এই প্রতিষ্ঠানটি গোটা বিশ্বের বিশেষত দক্ষিণ-পূর্ব এশিয়ার বিদ্বান, শিক্ষার্থী, পর্যটকদের আকর্ষণ করতে সক্ষম হয়েছে।
আন্তঃকাঠামো
তাই অধ্যয়ন এবং গবেষণা প্রতিষ্ঠানটি অত্যাধুনিক আন্তঃকাঠামোয় সজ্জিত। এখানে একটি গ্রন্থাগার, একটি ডকুমেন্টেশন কেন্দ্র এবং আর্কাইভ, একটি কনফারেন্স হল, একটি সেমিনার হল ইত্যাদি আছে। কার্যালয়ের সাথে সৌন্দর্য বর্ধনের জন্য জলের ফোয়ারাও আছে।
আলোচনা সত্র
টাই অধ্যয়ন এবং গবেষণা প্রতিষ্ঠানটি কয়েকটি আলোচনা সত্রের আয়োজন করেছে। তার ভিতর উল্লেখযোগ্য সমূহ হল:
প্রজনন
প্রজনন (বা জনন) হল একটি জৈব প্রক্রিয়া যার মাধ্যমে জনিতৃ জীব থেকে নতুন স্বতন্ত্র জীব - "অপত্য" - তৈরি হয়। প্রজনন সকল জীবের একটি মৌলিক বৈশিষ্ট্য; প্রত্যেকটি জীবই প্রজননের ফসল। গ্যামেট তৈরি এবং দুটি গ্যামেটের সংযুক্তির ফলে জনন প্রক্রিয়া সম্পন্ন হচ্ছে কিনা তার উপর ভিত্তি করে ।
তিউনিস আন্তর্জাতিক কুরআন পুরস্কার
পবিত্র কোরআন মুখস্থ, ব্যাখ্যা এবং তেলাওয়াত করার জন্য তিউনিস আন্তর্জাতিক পুরস্কার হল ২০০২ সাল থেকে তিউনিসিয়ার ধর্ম বিষয়ক মন্ত্রণালয় কর্তৃক আয়োজিত একটি বার্ষিক পুরস্কার এবং পবিত্র কুরআনের সংরক্ষণ, ব্যাখ্যা এবং তেলাওয়াতের সাথে সংশ্লিষ্ট। এটি চালুর পর থেকেই সারা বিশ্বের কুরআন পাঠকদের দৃষ্টি আকর্ষণ করতে সমর্থ হয়েছে।
প্রজনন
প্রকারভেদ
জনন প্রধানত দুই প্রকারের হয় : - 1) অযৌন জনন 2) যৌন জনন
তুলনামূলক উপযোগিতা
যৌন প্রজননের তুলনায় অযৌন প্রজনন অধিকতর সহজ, কিন্তু এক্ষেত্রে সুবিধা ও অসুবিধা উভয় বিদ্যমান রয়েছে:
নিওনোর বড় মসজিদ
নিওনোর বড় মসজিদ হল মালির একটি মসজিদ যেটি মালির দক্ষিণাংশের সেগৌ অঞ্চলের নিওনো নগরে অবস্থিত।
মসজিদটির বর্ণনা
মসজিদটি ১৯৪৮ সালে সর্বপ্রথম ইট দ্বারা নির্মিত হয় এবং বর্তমানে এর আয়তন ১,৮০০ বর্গমিটার। মসজিদটি ১৯৮৩ সালে আগা খান স্থাপত্য পুরস্কার লাভ করে। এছাড়াও, মসজিদটি ২০০৮ সালেত ১৯ মার্চ সম্ভাব্য বিশ্ব ঐতিহ্যের তালিকায় স্থান পায়।
হাইবারি
হাইবারি লন্ডনের ইলিংটন এ অবস্থিত এলাকা। আর্সেনাল ফুটবল ক্লাবের প্রাক্তন স্টেডিয়াম আর্সেনাল স্টেডিয়াম এখানে অবস্থিত।
মোঃ মইদুল ইসলাম
মোঃ মইদুল ইসলাম বা এম মইদুল ইসলাম ছিলেন বাংলাদেশের একজন বিশিষ্ট শিক্ষাবিদ এবং দেশের অন্যতম প্রধান সাংবিধানিক প্রতিষ্ঠান 'বাংলাদেশ সরকারি কর্ম কমিশন'-এর জন্য নিয়োগপ্রাপ্ত দ্বিতীয় চেয়ারম্যান।
২০০৮ গ্রীষ্মকালীন অলিম্পিকে মল্লক্রীড়া – পুরুষদের ৫০০০ মিটার
২০০৮ অলিম্পিক গেমসে পুরুষদের ৫০০০মিটার দৌড়ানোর প্রতিযোগিতা আগস্টের ২০ থেকে ২৩ তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল ১৩:২১.৫০সেকেন্ড (A মান) এবং ১৩:২৮.০০সেকেন্ড (B মান)।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
ফলাফল
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
হিট ৩
thumb|২০০৮ গ্রীষ্মকালীন অলিম্পিকস - পুরুষদের ৫০০০মিটার রাউন্ড ১ - হিট ৩
দারুল আরকাম
দারুল আরকাম ইসলামের নবী হজরত মুহাম্মদ (স.)-এর প্রতিষ্ঠিত একটি গোপন ইসলামি শিক্ষা ও প্রচারকেন্দ্র। দার শব্দের অর্থ বাড়ি। আর আরকাম একজন সাহাবীর নাম। দারুল আরকাম অর্থ আরকামের বাড়ি। হজরত মুহাম্মদ (স.) নবুয়ত লাভের পর তা প্রচার শুরু করেন। তিনি কাবাকে অপ্রাতিষ্ঠানিকভাবে প্রথম শিক্ষায়তন হিসেবে ব্যবহার করেন। কিছুদিন পর মক্কার মুশরিকরা নবীর ইসলাম প্রচারের সংবাদ জানতে পারে। ফলে তারা মক্কার একটি পাহাড়ে নামাজ আদায়রত মুসলিমদের উপর হামলা করে। এ ঘটনার পর হজরত মুহাম্মদ (স.) তাদের নিরাপত্তা নিয়ে চিন্তিত হয়ে ধর্মীয় শিক্ষা ও নামাজ আদায়ের স্থান হিসেবে আরকাম ইবনে আবিল আরকামের বাড়িকে নির্ধারণ করেন। এটিই ইসলামের প্রথম মাদ্রাসা বা প্রথম আনুষ্ঠানিক শিক্ষাপ্রতিষ্ঠান। এখানে সাহাবিরা গোপনে নবীর সাথে দেখা করতেন এবং ইসলামের বিধি-বিধান সম্পর্কে জেনে নিতেন। প্রায় ৩ বছর এভাবে গোপন দাওয়াত ও ইসলামের শিক্ষাদীক্ষার কাজ অব্যাহত ছিল। ওমর বিন খাত্তাব মুসলমান হওয়ার পর প্রকাশ্যে দাওয়াতি কার্যক্রম শুরু হয়। তখন পর্যন্ত সর্বমোট ৪০জন ইসলাম গ্রহণ করেছিল।
টেড মিউলি
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও সেন্ট্রাল ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান ছিলেন। এছাড়াও, ডানহাতে লেগ স্পিন বোলিং করতেন টেড মিউলি।
দারুল আরকাম
কারণ
ইতিহাসবিদ আলী সাল্লাবি দারুল আরকামকে ইসলামের কেন্দ্র হিসেবে গ্রহণ করার পাঁচটি কারণ উল্লেখ করেছেন। যথা:
টেড মিউলি
প্রথম-শ্রেণীর ক্রিকেট
১৯৪৫-৪৬ মৌসুম থেকে ১৯৫৯-৬০ মৌসুম পর্যন্ত টেড মিউলি’র প্রথম-শ্রেণীর খেলোয়াড়ী জীবন চলমান ছিল। উদ্বোধনী ব্যাটসম্যান ও মাঝে-মধ্যে লেগ ব্রেক বোলিং করতেন টেড মিউলি। অকল্যান্ডের পক্ষে অল্প কয়েকটি খেলায় অংশগ্রহণের পর ১৯৪৭-৪৮ মৌসুমে সেন্ট্রাল ডিস্ট্রিক্টসে চলে যান।
টেড মিউলি ডানহাতি ব্যাটসম্যান ছিলেন ও মাঝে-মধ্যে লেগ স্পিন বোলার হিসেবে আবির্ভূত হতেন। ১৯৪৫-৪৬ মৌসুমে প্রথম-শ্রেণীর ক্রিকেটে অভিষেক ঘটে তার ও অকল্যান্ডের পক্ষে তিনটি খেলায় অংশ নেন। এরপর, ১৯৫০-৫১ মৌসুমে তিনি তার পরবর্তী প্রথম-শ্রেণীর খেলাগুলো সেন্ট্রাল ডিস্ট্রিক্টসের পক্ষে খেলেন। এ পর্যায়ে দলটি প্লাঙ্কেট শীল্ডে প্রথমবারের মতো প্রতিদ্বন্দ্বিতায় অবতীর্ণ হয়েছিল। এ দলটির পক্ষেই ১৯৫৯-৬০ মৌসুম পর্যন্ত বাদ-বাকী খেলোয়াড়ী জীবন অতিবাহিত করেন। এছাড়াও, প্রথম-শ্রেণীবিহীন হক কাপ প্রতিযোগিতায় তারানাকি দলের পক্ষে ১৯৪৬-৪৭ মৌসুম থেকে ১৯৬৮-৬৯ মৌসুম পর্যন্ত খেলেছিলেন।
দারুল আরকাম
বাড়ির ইতিহাস
আবদুল্লাহ প্রথমত বিক্রী করতে অস্বীকার করেছিলেন; কিন্তু কয়েদ থেকে মুক্তির শর্তে এবং উচ্চ মূল্যের লোভে শেষ পর্যন্ত বিক্রী করতে সম্মত হন। আল মানসুর ১৭,০০০ দিনারের বিনিময়ে এ ঐতিহাসিক বাড়িটির মালিকানা লাভ করেন। বাড়ীটির অন্য শরীকরা প্রথমত রাজী না হলেও আস্তে আস্তে তারাও রাজী হয়ে যান। খলিফা মানুসরের পর খলিফা মাহদী এ বাড়ীটি তাঁর প্রিয়তমা দাসী খায়যুরানকে দান করেন। তিনি বাড়িটির পুরনো কাঠামো ভেঙ্গে সম্পূর্ণ নতুন অট্টালিকা তৈরী করেন এবং বাড়িটি এখন দারুল খায়জুরান নামে পরিচিত। বর্তমানে এটা কাবার বিপরীত পাশে অবস্থিত এবং একটি ধর্মীয় শিক্ষাপ্রতিষ্ঠান হিসেবে ব্যবহৃত হচ্ছে।
টেড মিউলি
প্রথম-শ্রেণীর ক্রিকেট
১৯৫২-৫৩ মৌসুমের প্লাঙ্কেট শীল্ড প্রতিযোগিতায় ৫২.৮৩ গড়ে ৩১৭ রান তুলেছিলেন তিনি। তন্মধ্যে, অকল্যান্ডের বিপক্ষে ১৫৪ রান সংগ্রহ করেন। নিম্নমূখী রানের খেলায় দলের সংগ্রহ ৩১৯ হয়। খেলায় সেন্ট্রাল ডিস্ট্রিক্টস ইনিংস ব্যবধানে জয় তুলে নেয়। এর এক সপ্তাহ পূর্বে ওতাগোর বিপক্ষে ৬/৬৭ পান। এরপর, আরও একটি সেঞ্চুরি করেন তিনি। ১৯৫৬-৫৭ মৌসুমে নর্দার্ন ডিস্ট্রিক্টসের বিপক্ষে নিম্নমূখী রানের খেলায় সেন্ট্রাল ডিস্ট্রিক্টসকে ইনিংস ব্যবধানে জয় এনে দেন। প্লাঙ্কেট শীল্ডে নর্দার্ন ডিস্ট্রিক্টসের প্রথম মৌসুমে এটিই প্রথম সেঞ্চুরি ছিল।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন টেড মিউলি। ৬ মার্চ, ১৯৫৩ তারিখে ওয়েলিংটনে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
ওয়েলিংটনে সিরিজের প্রথম টেস্টে দক্ষিণ আফ্রিকার বিপক্ষে খেলার জন্যে তাকে দলে নেয়া হয়। মাঝারিসারিতে ব্যাটিংয়ে নেমে ১৫ ও ২৩ রান তুলেন। বোলিংয়ের সুযোগ পাননি তিনি। তবে, দক্ষিণ আফ্রিকা দলের ইনিংসটি ১৭৪ ওভারব্যাপী ছিল। দ্বিতীয় টেস্টে তিনিসহ আরও চারজন খেলোয়াড়কে দলের বাইরে রাখা হয়। ওয়েলিংটন টেস্টে অংশগ্রহণকারী এরিক ফিশারের সাথে তিনিও নিউজিল্যান্ডের পক্ষে এক টেস্টে অংশ নিয়ে আর খেলার সুযোগ পাননি।
আন্তর্জাতিক ক্রিকেট থেকে প্রত্যাখ্যাত হবার পর তিনি ছয় সপ্তাহ প্রথম-শ্রেণীর খেলায় অংশগ্রহণ করেননি। ১৯৫৭-৫৮ মৌসুমে তার খেলার মান বেশ নিম্নমানের হতে থাকে। এক পর্যায়ে প্রথম-শ্রেণীর ক্রিকেটকে বিদেয় জানান তিনি।
১৫ এপ্রিল, ২০০৭ তারিখে ৮১ বছর বয়সে অকল্যান্ড এলাকায় টেড মিউলি’র দেহাবসান ঘটে।
গারো ভাষা
গারো ভাষা বা (গারো ভাষায় "মান্দি") একটি চীনা-তিব্বতি ভাষা। এটি ভারতের মেঘালয় অঙ্গরাজ্যের গারো পাহাড় এলাকার অধিবাসীদের প্রধান ভাষা। এটি পার্শ্ববর্তী বাংলাদেশও প্রচলিত। মেঘালয়ের প্রতিবেশী অঙ্গরাজ্যে আসামে প্রচলিত বোড়ো ভাষা-র সাথে এর ঘনিষ্ঠ সম্পর্ক আছে।
লিখন পদ্ধতি
গারো ভাষা লাতিন লিপিতে লেখা হয়।তাঙশিনুল সারাঙ হা ইয়ো।
উপভাষা
গোত্র ভেদে গারোদের মধ্যে আলাদা আলাদা উপভাষার প্রচলন রয়েছে। আচিক উপভাষাটি বাংলাদেশের টাঙ্গাইল, ময়মনসিংহ, শেরপুর, নেত্রকোণা এবং ভারতের মেঘালয় অঙ্গরাজ্যে বসবাসরত গারোদের মাতৃভাষা। তাদের নিজস্ব ভাষায় 'আচিক' শব্দের অর্থ পাহাড়। অন্যান্য উপভাষার মধ্যে আছে আবেং, আওয়ে, চিসাক, দাক্কা, গাঞ্চিং, কামরূপ, মাতচি। বাংলাদেশে আবেং উপভাষাটিও প্রচলিত; এই উপভাষার সাথে কোচ ভাষার মিল আছে। বাংলাদেশের গারোরা আবেং উপভাষাতে কথা বললেও আচিক উপভাষাতে লিখে থাকে। আওয়ে উপভাষাটি আসামে প্রচলিত, তবে এখন বিলুপ্তির পথে; সেখানকার গারোরা মান্য গারো ভাষাই ব্যবহার করেন।
জাকেরানা গ্রিনি
জাকারানা গ্রিনাই (সাধারণ নাম: মন্টেনে পুশপাথান ফ্রগ, শ্রীলঙ্কা পাডি ফিল্ড ফ্রগ শ্রীলঙ্কার ধানের ক্ষেতের ব্যাঙ), এক প্রজাতির ব্যাঙ যা মধ্য শ্রীলঙ্কার পেন্যান্ট পাহাড়ের স্থানীয় অঞ্চলে রয়েছে। এটি জলাভূমিতে বাস করে। মন্টানে ক্রান্তীয় আর্দ্র বনের মধ্যে এর বাসস্থান। এদের বেশিরভাগ শ্রীলঙ্কাতেই দেখা যায়। এটি আবাসস্থল এর ক্ষতি, দূষণ, জলাভূমি নিষ্কাশন, বনে আগুন এবং প্রবর্তিত পূর্বাভাস দ্বারা হুমকির সম্মুখীন হয় এবং আত্মরক্ষা করে। ব্যাঙের বিশিষ্ট কৃষকদের "হারিকেশিয়ানস" নামে পরিচিত।
আরো দেখুন
, উভচর প্রাণীর প্রজাতি।
কার্সিনোমা
থাম্ব|322x322পিক্সেল|ফুস্ফুসের কার্সিনোমা কোষ কার্সিনোমা (Carcinoma) হচ্ছে আবরণী কোষ থেকে বিকশিত হওয়া এক প্রকার ম্যালিগন্যান্সি। দেহের ভেতরের বা বাইরের পৃষ্ঠতলে অবস্থিত কলা থেকে এ ধরনের ক্যান্সারের বিকাশ শুরু হয় আর এটি উৎপন্ন হয় এমন সব কোষ থেকে যেগুলো ভ্রূণের বিকাশের সময়ে এন্ডোডার্ম, মেসোডার্ম বা এক্টোডার্ম জনন স্তর থেকে তৈরি হয়। যখন কোনো কোষের ডিএনএ ক্ষতিগ্রস্ত বা পরিবর্তিত হওয়ার ফলে কোষের অনিয়ন্ত্রিত বৃদ্ধি শুরু হয়ে তা ম্যালিগন্যান্টে পরিণত হয় তখন তাকে কার্সিনোমা বলে।
রোগ নির্ণয়
বায়োপসি দ্বারা সুনির্দিষ্টভাবে কার্সিনোমা নির্ণয় করা সম্ভব। বায়োপসির জন্য প্রয়োজনীয় নমুনা সংগ্রহে ফাইন-নিডল অ্যাসপিরেশন প্রক্রিয়া বা অত্যন্ত সরু সূচের মাধ্যমে আক্রান্ত অংশ থেকে সংগৃহীত কলার নমুনা, কোর বায়োপসি বা শরীর থেকে অপসারিত হওয়া আক্রান্ত অংশের বায়োপসি, অথবা কোনো একক নোডের পুরোটা অংপসারণ করে নমুনা সংগ্রহ করা হয়। পরবর্তীতে সংগৃহীত নমুনা একজন রোগ বিশেষজ্ঞ কর্তৃক অণুবীক্ষনিক পরীক্ষার মাধ্যমে কলার আবরণী কোষের আণবিক, কোষীয়, এবং কলার গাঠনিক বৈশিষ্ট্যসমূহ নির্ণয় করা প্রয়োজন।
প্রকার
কিছু কার্সিনোমা সেগুলোর কোষ যে অঙ্গের অন্তর্ভুক্ত তার নাম অনুসারে নামকরণ করা হয়। এমন কার্সিনোমার মধ্যে রয়েছে হেপাটোসেলুলার কার্সিনোমা, বৃক্কের কোষের কার্সিনোমা, ইত্যাদি।
প্রাদুর্ভাব
যদিও সাধারণত ক্যান্সারকে বার্ধক্যকালীন রোগ হিসেবে ধরা হয়ে থাকে, তবে শিশুরাও ক্যান্সারে আক্রান্ত হতে পারে। প্রাপ্তবয়স্কদের তুলনায় শিশুদের মধ্যে কার্সিনোমা জাতীয় ক্যান্সারের হার খুব-ই কম। কার্সিনোমায় আক্রান্তদের মধ্যে শিশুর সংখ্যা শতকরা ১ ভাগেরও কম। ডিম্বাশয়ের কার্সিনোমার ক্ষেত্রে দুইটি প্রধান ঝুঁকি হচ্ছে বয়স এবং পারিবারিক ইতিহাস।
ক্রিস্টোফার মার্কাস ও স্টিফেন ম্যাকফিলি
ক্রিস্টোফার মার্কাস ও স্টিফেন ম্যাকফিলি হলো মার্কিন চিত্রনাট্যকার এবং প্রযোজকের একটি দ্বৈত দল। তারা মার্ভেল সিনেম্যাটিক ইউনিভার্সে তাদের কাজের জন্য পরিচিত। তারা তিনটি ক্যাপ্টেন আমেরিকার চলচ্চিত্র (দ্য ফার্স্ট অ্যাভেঞ্জার, দ্য উইন্টার সোলজার এবং ক্যাপ্টেন আমেরিকা: সিভিল ওয়ার), থর: দ্য ডার্ক ওয়ার্ল্ড, অ্যাভেঞ্জার্স: ইনফিনিটি ওয়ার এবং এবিসি-এর টিভি ধারাবাহিক এজেন্ট কার্টার সৃষ্টি করেন। তারা দ্য ক্রোনিকালস অব নার্নিয়া চলচ্চিত্র ফ্র্যাঞ্চাইজিরও চিত্রনাট্যকার।
বাংলাদেশ ছায়া জাতিসংঘ
বাংলাদেশ মডেল জাতিসংঘ হল ইউনাইটেড নেশনস ইয়ুথ অ্যান্ড স্টুডেন্টস অ্যাসোসিয়েশন অব বাংলাদেশের ( ইউএনওয়াইএসএবি ) আয়োজিত জাতিসংঘের একটি মডেল সম্মেলন।  ইউএনইএসএবি বাংলাদেশের বিভিন্ন প্রতিষ্ঠান থেকে আসা শিক্ষার্থীদের মধ্যে মডেল জাতিসংঘের ধারণা প্রচারের লক্ষ্যে এই সম্মেলনের আয়োজন করে।
মডেল ইউনাইটেড নেশনস (মডেল ইউএন বা কেবল মুন হিসাবে পরিচিত) হল একটি শিক্ষামূলক অনুকরণ যা নাগরিক, যোগাযোগ এবং বহুপাক্ষিক কূটনীতিতে আলোকপাত করে। জাতিসংঘের মডেল সম্মেলনের সময় শিক্ষার্থীরা বিদেশী কূটনীতিক হিসাবে ভূমিকা গ্রহণ করে এবং একটি আন্তঃসরকারী সংস্থার (আইজিও) সিমুলেটেড অধিবেশনে অংশ নেয়। অংশগ্রহণকারীরা একটি দেশ নিয়ে গবেষণা করে এবং সেই দেশের কূটনীতিক সম্পর্কে ভূমিকা পালন করে। তারা আন্তর্জাতিক সমস্যাগুলি তদন্ত করে, বিতর্ক করে, ইচ্ছাকৃতভাবে পরামর্শ করে বা পরামর্শ দেয় এবং তারপরে বিশ্বের বিভিন্ন সমস্যার সমাধান সাধন করে।
বাংলাদেশ মডেল জাতিসংঘ জাতিসংঘের একটি একাডেমিক সিমুলেশন যার লক্ষ্য নাগরিকদের কার্যকর যোগাযোগ, বিশ্বায়ন ও বহুপক্ষীয় কূটনীতি সম্পর্কে শিক্ষিত করে তোলা।
ইতিহাস
ইউনাইটেড নেশনস ইয়ুথ অ্যান্ড স্টুডেন্টস অ্যাসোসিয়েশন অব বাংলাদেশ (ইউএনওয়াইএসএবি) বাংলাদেশের মডেল জাতিসংঘের প্রবর্তক। জাতিসংঘ দিবস উপলক্ষে ২০০২ সালের অক্টোবরে ইউএনএইএসবি এবং ইউএনএইসি-সহযোগিতায় ঢাকা বাংলাদেশে সর্বপ্রথম মডেল জাতিসংঘ সম্মেলন অনুষ্ঠিত করা হয়। পরে, ইউএনইএসএবি ২১ অক্টোবর ২০০৩ সালে বাংলাদেশে মডেল জাতিসংঘের দ্বিতীয় সম্মেলনের আয়োজন করে। এইচআইভি / এইডস ছিল সম্মেলনের আলোচনার বিষয় ।
ইউনাইটেড নেশনস ইয়ুথ অ্যান্ড স্টুডেন্টস অ্যাসোসিয়েশন অব বাংলাদেশ (ইউএনইএসএবি) এবং প্রচারণাবিষয়ক জনপ্রিয় শিক্ষা (সিএমপিই) যৌথভাবে ২৮-২৯, ২০০৬ সালে আইডিবি ভবনে মানসম্মত শিক্ষা ও সহস্রাব্দ উন্নয়ন লক্ষ্য নিয়ে দু'দিনের 'মডেল জাতিসংঘ সম্মেলনের' আয়োজন করে। এটি ছিল বাংলাদেশের মডেল জাতিসংঘের তৃতীয় সম্মেলন।
জাতিসংঘের তিনটি সম্মেলন সফলভাবে আয়োজনের পর ইউএনএসএবি ২০১১ সালে বিশ্ববিদ্যালয় ও বিদ্যালয় পর্যায়ের শিক্ষার্থীদের জন্য বাংলাদেশ মডেল জাতিসংঘ আয়োজন করতে বেরিয়েছিল। ২০১১ সালে ইউএনইএসএবি বাংলাদেশ মডেল জাতিসংঘ ২০১১ আয়োজন করে।
সম্মেলন
ইউএনইএসএবি এবং ক্যামএএমপিই যৌথভাবে ২৮-২৯, ২০০৬ সালে ইসলামিক উন্নয়ন ব্যাংকের ভবনে মানসম্মত শিক্ষা এবং সহস্রাব্দ উন্নয়ন লক্ষ্য সম্পর্কিত মডেল জাতিসংঘের সম্মেলন আয়োজন করে । বাংলাদেশ মডেল জাতিসংঘ ২০১১ সালের ১৩ থেকে ১৫ অক্টোবর ধানমন্ডি ক্যাম্পাসে ইউনাইটেড ইন্টারন্যাশনাল ইউনিভার্সিটিতে অনুষ্ঠিত হয়েছিল। সম্মেলনের মূল প্রতিভা ছিল 'সবার জন্য খাদ্য নিশ্চিত করা'। বাংলাদেশ মডেল ইউনাইটেড নেশনস ২০১৩ 'দক্ষিণ এশিয়ার টেকসই উন্নয়ন' প্রতিপাদ্যটি দিয়ে যাত্রা শুরু করে। বাংলাদেশী স্কুল শিক্ষার্থীদের কার্যকর যোগাযোগ, বিশ্বায়ন ও বহুমুখী কূটনীতি সম্পর্কে শিক্ষিত করার লক্ষ্যে এই সম্মেলনের আয়োজন করা হয়েছিল।সম্মেলনটি ঢাকার নটরডেম কলেজ এবং ইউএনআইসি মিলনায়তনে ২৫ থেকে ২৬ অক্টোবর পর্যন্ত অনুষ্ঠিত হয়েছিল।   এটি ছিল বাংলাদেশের মাধ্যমিক ও উচ্চ মাধ্যমিক স্তরের শিক্ষার্থীদের তরুণ কূটনীতিকদের জন্য প্রথম মডেল জাতিসংঘের সম্মেলন। বাংলাদেশ মডেল জাতিসংঘ ২০১৪-এর সম্মেলন ২৪ শে জুন ২০১৪ সালে শুরু হয়েছিল।  এবার ঢাকার অক্সফোর্ড ইন্টারন্যাশনাল স্কুলে মডেল ইউনাইটেড নেশন সম্মেলন অনুষ্ঠিত হয়েছে।
সম্মেলনের মূল বিষয় ছিল 'যুবসমাজের জন্য উন্নয়ন' যুবসমাজের উত্সর্গকরণ ভবিষ্যতে সত্যই একটি বিশ্বব্যাপী পরিবর্তন আনতে পারে তা মনে রেখে এটি স্কুলের শিক্ষার্থীদের উন্নয়ন শিরোনাম সম্পর্কিত  ধারণাতে  অন্বেষণ করার জন্য তাদের একটি প্ল্যাটফর্ম ছিল। সম্মেলনের সপ্তম অধিবেশন, বাংলাদেশ মডেল জাতিসংঘ গ ২০১৫ আধিপত্য ক্যান্টনমেন্ট কলেজে ২৯ জুলাই থেকে ১ আগস্ট পর্যন্ত অনুষ্ঠিত হয়েছিল। ইউনাইটেড নেশনস ইয়ুথ অ্যান্ড স্টুডেন্টস অ্যাসোসিয়েশন অব বাংলাদেশ (ইউএনওয়াইএসএবি) আয়োজিত এটি বাংলাদেশের জাতিসংঘ সম্মেলনের ইতিহাসে বৃহত্তম হয়ে ওঠে ৫৭১ জন শিক্ষার্থী প্রতিনিধি হিসাবে অংশগ্রহণ করে।   সম্মেলনের অষ্টম অধিবেশন, আদমজী ক্যান্টনমেন্ট কলেজে বাংলাদেশ মডেল জাতিসংঘ ২০১৬ সালে অনুষ্ঠিত হয়েছিল।
দ্বিতীয় লিওপোল্ড (বেলজীয় সম্রাট)
দ্বিতীয় লিওপোল্ড (৯ এপ্রিল ১৮৩৫ – ১৭ ডিসেম্বর ১৯০৯) ১৮৬৫ থেকে ১৯০৯ সাল পর্যন্ত দ্বিতীয় বেলজীয় রাজা এবং ১৮৮৫ থেকে ১৯০৮ সাল পর্যন্ত কঙ্গো ফ্রি স্টেট এর অধিপতি এবং একচ্ছত্র শাসনকর্তা ছিলেন।
তিনি প্রথম লিওপোল্ডের দ্বিতীয় ও জ্যেষ্ঠ জীবিত পুত্র। তিনি ব্রাসেলসে জন্মগ্রহণ করেন। ১৮৬৫ সালে তিনি বেলজিয়ামের সিংহাসনে তার পিতার স্থলাভিষিক্ত হন এবং মৃত্যুর আগ পর্যন্ত ৪৪ বছর রাজত্ব করেন, যা কোনও বেলজীয় সম্রাটের দীর্ঘতম রাজত্ব। তিনি কোন জীবিত বৈধ পুত্র না রেখেই মৃত্যুবরণ করেন। বেলজিয়ামের বর্তমান রাজা, তার ভাতিজা ও উত্তরাধিকারী প্রথম আলবার্ট এর বংশধর।
লিওপোল্ড কঙ্গো ফ্রি স্টেট এর প্রতিষ্ঠাতা এবং একচ্ছত্র অধিকর্তা ছিলেন, এটি ছিল তার নিজের উদ্যোগে পরিচালিত একটি ব্যক্তিগত প্রকল্প। তিনি হেনরি মর্টন স্ট্যানলির সাহায্যে কঙ্গো (বর্তমান গণতান্ত্রিক কঙ্গো প্রজাতন্ত্র) অধিকার করেন। ১৮৮৪–১৮৮৫ সালের বার্লিন সম্মেলনে, ইউরোপের ঔপনিবেশিক দেশগুলো, কঙ্গো ফ্রি স্টেট এর স্থানীয় অধিবাসীদের জীবনযাত্রার উন্নতির প্রতিশ্রুতির সাপেক্ষে, তার অধিকারে প্রেরণের দাবি অনুমোদন করে। লিওপোল্ড এই শর্তগুলো উপেক্ষা করেন এবং তার ব্যক্তিগত লাভের জন্য ভাড়াটে বাহিনী ব্যবহার করে কঙ্গো পরিচালনা করেন। তিনি প্রাথমিকভাবে আইভরি সংগ্রহ করে এবং ১৮৯০-এর দশকে প্রাকৃতিক রাবারের দাম বৃদ্ধির পর, স্থানীয় জনসাধারণকে জোরপূর্বক রাবার চাষ ও প্রক্রিয়াজাতকরণে বাধ্য করে এই অঞ্চল থেকে ব্যাপক ধনসম্পদ আহরণ করেছিলেন।